**ประชาสัมพันธ์ภาษี**

**การยื่นแบบแสดงรายการเสียภาษีบำรุงท้องที่ (ภ.บ.ท.๕) ประจำปี พ.ศ. ๒๕๕๗-๒๕๖๐ ตำบลปากพนังฝั่งตะวันตก ขอแจ้งประชาสัมพันธ์เกี่ยวกับการดำเนินการสำรวจที่ดินเพื่อให้ผู้เป็นเจ้าของกรรมสิทธิ์ที่มีบ้านตั้งอยู่ ที่นาที่ทำการเกษตรกรรมที่ให้เช่าได้ทราบว่ามีที่ดินแปลงใดอยู่ในข่ายต้องเสียภาษีบำรุงท้องที่ และให้ทำการยื่นแบบแสดงรายการที่ดิน (ภ.บ.ท.๕) เพื่อใช้เป็นข้อมูลในรอบระยะเวลา ๔ ปี**

**ดังนั้น จึงขอแจ้งให้ท่านเจ้าของที่ดินหรือผู้รับมอบอำนาจ ติดต่อขอรับแบบพิมพ์แสดงรายการที่ดินเพื่อแจ้งจำนวนเนื้อที่ที่ดิน และยื่นแบบแสดงรายการที่ดินเพื่อเสียภาษีบำรุงท้องที่ต่อเจ้าพนักงานประเมิน ประจำปี พ.ศ. ๒๕๕๗ - พ.ศ. ๒๕๖๐ ทั้งนี้โดยใช้หลักฐานในการยื่นแบบแสดงรายการ ดังนี้**

1. **สำเนาหลักฐานที่แสดงถึงการเป็นเจ้าของ หลักฐานการครอบครอง**

**ที่ดิน เช่น โฉนดที่ดิน, นส.๓, น.ส.๓ ก เป็นต้น**

**๒. สำเนาบัตรประชาชน (เจ้าของที่ดิน)**

**๓. เอกสาร ภ.บ.ท.๕ ท่อนที่มอบให้เจ้าของที่ดิน (สีขาว)**

**๔. ใบเสร็จรับเงินค่าภาษีครั้งสุดท้าย (สีชมพู)**

**หากที่ดินเดิมของท่านมีการเปลี่ยนแปลงจำนวนเนื้อที่ที่ดิน, โอนสิทธิ์, ขายเปลี่ยนมือ กรุณาแจ้งต่อเจ้าพนักงานประเมิน ณ องค์การบริหารส่วนตำบลปากพนังฝั่งตะวันตก อำเภอปากพนัง จังหวัดนครศรีธรรมราช**

**ติดต่องานจัดเก็บรายได้ :**

**องค์การบริหารส่วนตำบลปากพนังฝั่งตะวันตก**

**โทรศัพท์ :** ๐๗๕ - ๓๗๐๔๐๓